Om dieper te kyk… – Bali Drome
Om dieper te kyk…	(foto:Google Images)
ñ Vreemde kultuur pootjie ons partykeer. Anderste aantrek, anderste geloof. Met dié dat jy gewoonlik net ñ kort tydjie in ñ ander land rondbeweeg, doen ons die ‘oppervlak ding’. Kyk, gesels, stap weg.
En mis die menswees vol skatte in die dieptes.
Ek het ñ hartsvriendin in Indonesië. ñ Kort, donker moslem vroutjie, vol liefde en lag.
As ñ baba uit haar ma se arms gesteel, en deur haar pa en ouma in die diepe platteland van Java grootgemaak.
Pa en ouma het haar laat werk vir elke krieseltjie kos wat na haar kant toe gegooi is, en sy moes haar eie veilige plekkie diep in haar hart vind om vanuit te kon groei.
O, en sy het. Na matriek in Cirebon gaan leer om Engels te praat.
En so het ons ontmoet. Sy, hoog swanger met hul eerste kind, ek, op my eerste aankoop ekspedisie in Java. Manlief het haar ontdek, en met haar onderhandel. ‘Ek gaan my vrou in jou hande oorgee. Kyk mooi na haar’.
Sulis het deel van ons familie geword. Is steeds. En later van tyd ook deel van ñ breër Suid-Afrikaanse familie. Sy het al drie dogters reeds ontmoet, ook een kleindogter. Saam met Talisa op ñ treintjie rondbaljaar. Sy is vriendinne met ñ paar van my vriendinne, altyd gereed om Una se mense by die lughawe te gaan oplaai, en te leer ken. Saam te lag, saam te huil.
My ma en sy kon dik stukke gesels, my manlief en sy ‘groot’ besigheids-initiatiewe uitdink. Ons lewens het verstrengel geraak. Onlosmaaklik. As die geldnood groot raak, maak ons plan. Help haar uit.
Dis wat mens mos vir jou geliefdes doen. Want jy het bietjie dieper gedelf. Jy het gekyk, gesien, ervaar, gevoel, vertrou en lief gekry.
Sy het saam oor my ma getreur, my bygestaan na my boet. Ken elke kleinkind op die naam.
Sy is my oë in Indonesië as ek voorraad bestel; sy klou my handsak vas as ek verdwaal raak tussen die meubel prag. Sy dra water aan sodra sy sien die sweet begin tap. Sy onderhandel, verduidelik, maak planne, reël uitstappies, en giggel saam oor die verspotheid van die mensdom.
En dan, as ons soms ñ aand ñ hotel kamer deel, en sy moedeloos haar hart teenoor my uitpraat, kniel ons langs mekaar.
“Una, please pray for me. For Tofic, for my marriage.”
Dan kom Heilige Gees op Sy stil, respekvolle manier, en maak ons toe met SY asem. Want ñ kind het Hom nodig, al weet sy net van Sy naam.
En mý Jesus sien mý vriendin raak.
Al is sy ñ moslem.
Ek was reeds 32 keer op die Bali eiland, meestal om vir ons invoer maatskappy aankope te doen. Daar is so baie wat ek met mense kan deel; mense wat beplan om oor te gaan, of net ouens wat droom oor n eiland vakansie. Ek is nou in my middeljare, en vlieg reeds van 2004 af Indonesië toe. Ons het 3 dogters, 2 seuns en 6 kleinkinders.	Beskou all artikels deur travel460	Author travel460Posted on Desember 2, 2016Desember 2, 2016	18 thoughts on “Om dieper te kyk…”	HesterLeyNel sê:	Desember 2, 2016 om 9:26 vm	Dis kosbaar, so ‘n vriendskap.
Antwoord	travel460 sê:	Desember 2, 2016 om 10:01 vm	Hester, en so ñ vriendskap laat mens groei ten spyte van wat jy geleer is.
Antwoord	renciafroneman sê:	Desember 2, 2016 om 9:40 vm	Baie mooi gese, want ons is mos een…
Antwoord	Hier "blok" Elanè sê:	Desember 2, 2016 om 9:51 vm	I Love – Una ek dink jy is ‘n baie kosbare perel in menigte vrouens se krale van vriendskap! Dit was nou waaratig lekker om dit te lees!
Antwoord	travel460 sê:	Desember 2, 2016 om 9:57 vm	Dankie vir dié mooi woorde, Elanè.🌹🌹🌹
Antwoord	Net Ek sê:	Desember 2, 2016 om 10:39 vm	Wat ‘n pragtige storie Una!
Antwoord	travel460 sê:	Desember 2, 2016 om 10:41 vm	Jong ja, ek verlang bietjie na my ou deurmekaar Indo wêreld vandag.xx
Antwoord	trommeltjies sê:	Desember 2, 2016 om 1:47 nm	Besef ek nou, ek het nog die foto geneem in mr Java se winkel. Ja, moet ek be aam Sulis het n ware vriendin geword.sy kon soms nie my verspotte kinder vrolikheid verstaan nie. Ons het saam moterfiets gery in gietende reen teen die berge op en weer af met ons plastiek poncho’s. Om later ure nog te ry in deurdrenkte klere.
Dis die ligte kant, maar ons het ook saam gehuil, diep gepraat en “Hannelie make a pray for me”. Ons het baie kere n hotelkamer gedeel en deur haar het ek Java se hart leer ken en totaal verlief geraak op Yogyakarta waar ons ure gedwaal het…… Ai, Sulis hoe verlang my hart nie om nou daar by jou in jou land te wees nie…….
Ja Una dis maar n diep deel van ons lewe wat ons deel.
Antwoord	marindastrydom sê:	Desember 2, 2016 om 2:52 nm	…So waar my Maatjie…. Ek het ook sulke wonderlike vriende in die Ooste!!! Hulle het ons lewens ook verryk en verbreed….
Antwoord	travel460 sê:	Desember 2, 2016 om 5:32 nm	🌹🌹🌹
rondomtaliedraai sê:	Desember 2, 2016 om 5:57 nm	Baie spesiaal
Antwoord	travel460 sê:	Desember 2, 2016 om 5:58 nm	🌼🌼🌼
Antwoord	travel460 sê:	Desember 2, 2016 om 6:16 nm	Ek het alweer lagprentjies nodig…
Antwoord	rondomtaliedraai sê:	Desember 3, 2016 om 5:36 nm	Ek soek nog
coetzee2014 sê:	Desember 2, 2016 om 9:06 nm	Baie mooi en lekker gelees.
Antwoord	shadowwhisper sê:	Desember 3, 2016 om 6:47 vm	Ek as ‘anders gelowige’ (ek is ‘n heiden) waardeer mense soos jy wat liefde het vir ander al is hulle in ‘n ander geloof. Jy is ‘n blessing.
Antwoord	travel460 sê:	Desember 3, 2016 om 6:59 vm	Bly jy het by my ingeloer. En dankie.
Antwoord	Louwie sê:	Desember 3, 2016 om 8:18 nm	Uitstekend geskryf Una. Jy sien mooi, jy sien diep. Wens daar was meer van die soort gelowige mense daar buite.
Vorige Previous post: Wat om te vat en wat om te los.Volgende Next post: As ñ man met ñ plan werk…